CELEX: C2006/331/100
Language: sk
Date: 2006-12-30 00:00:00
Title: Vec F-17/05: Rozsudok Súdu pre verejnú službu (tretia komora) z  13. decembra 2006 – de Brito Sequeira Carvalho/Komisia (Úradníci — Pracovné voľno zo zdravotných dôvodov — Udelenie pracovného voľna zo zdravotných dôvodov ex offo )

30.12.2006   
            
            
               SK
            
            
               Úradný vestník Európskej únie
            
            
               C 331/45
            
         Rozsudok Súdu pre verejnú službu (tretia komora) z 13. decembra 2006 – de Brito Sequeira Carvalho/Komisia
   (Vec F-17/05) (1)
   
   (Úradníci - Pracovné voľno zo zdravotných dôvodov - Udelenie pracovného voľna zo zdravotných dôvodov ex offo)
   (2006/C 331/100)
   Jazyk konania: francúzština
   Účastníci konania
   
      Žalobca: José António de Brito Sequeira Carvalho (Brusel, Belgicko) (v zastúpení: K. H. Hagenaar, neskôr O. Martins a M. Boury, advokáti)
   
      Žalovaná: Komisia Európskych spoločenstiev (v zastúpení: J. Currall, neskôr D. Martin, splnomocnení zástupcovia, za právnej pomoci C. Falmagne, advokát)
   Predmet veci
   Jednak vyhlásenie neexistencie rozhodnutia Komisie, ktoré sa týka udelenia ex offo pracovného voľna zo zdravotných dôvodov žalobcovi a príkaz smerujúci k zastaveniu údajných zásahov do jeho slobody, za ktorých obeť sa považuje, a jednak návrh na náhradu škody spolu s úrokmi
   Výrok rozsudku
   
               1.
            
            
               Rozhodnutie Komisie Európskych spoločenstiev z 13. júla 2004, ktorým sa zakazuje pánovi de Brito Sequeira Carvalho prístup do budov Komisie, sa zrušuje.
            
         
               2.
            
            
               Rozhodnutie Komisie Európskych spoločenstiev z 22. septembra 2004, ktorým sa o šesť mesiacov predlžuje pánovi de Brito Sequeira Carvalho pracovné voľno zo zdravotných dôvodov udelené ex offo a následné rozhodnutia o predĺžení tohoto voľna sa zrušujú.
            
         
               3.
            
            
               V zostávajúcej časti sa žaloba zamieta.
            
         
               4.
            
            
               Komisia Európskych spoločenstiev znáša svoje vlastné trovy konania a nahradí dve tretiny trov konania žalobcu.
            
         
      (1)  Ú. v. EÚ C 155, 25.6.2005 (vec najskôr zapísaná pod číslom T-145/05 na Súde prvého stupňa Európskych spoločenstiev, neskôr postúpená Súdu pre verejnú službu Európskej únie uznesením z 15.12.2005).